Gauri Lankesh ಹತ್ಯೆ ಪ್ರಕರಣದ ಕೋರ್ಟ್ ವಿಚಾರಣೆಯಲ್ಲಿ ಮಹತ್ವದ ವಿಷಯ ಬಯಲು! ಬೆಂಗಳೂರು: ಇಡೀ ರಾಜ್ಯವನ್ನೇ ಬೆಚ್ಚಿ ಬೀಳಿಸಿದ್ದ ಪತ್ರಕರ್ತೆ ಗೌರಿ ಲಂಕೇಶ್ ಹತ್ಯೆ Gauri Lankesh Murder ಸಂಬಂಧ ಕೋರ್ಟ್ನಲ್ಲಿ Court Trial ಸಾಕ್ಷಿಗಳ ವಿಚಾರಣೆ 2 ನೇ ದಿನಕ್ಕೆ ಕಾಲಿಟ್ಟಿದ್ದು, ಪ್ರತಿವಾದಿ ವಕೀಲರು ಪ್ರಮುಖ ಸಾಕ್ಷಿಯಾದ ಮೈಸೂರಿನ ಬಂದೂಕು ಅಂಗಡಿ ಮಾಲೀಕ Gun Shop Owner ಸೈಯದ್ ಶಬ್ಬೀರ್ ಅವರನ್ನು ಪ್ರಶ್ನೋತ್ತರಕ್ಕೆ ಒಳಪಡಿಸಿದರು. ಆರೋಪಿಗೆ ಗನ್ ಮಾರಾಟ ಮಾಡಿರುದಾಗಿ ಅಂಗಡಿ ಮಾಲೀಕ ಹೇಳಿಕೆ ನೀಡಿದ್ದಾರೆ. ಬಂದೂಕು ಅಂಗಡಿ ಮಾಲೀಕನ ಸಾಕ್ಷ್ಯವು ಆರೋಪಿ ಮದ್ದೂರಿನ ಹಿಂದುತ್ವವಾದಿ ಕೆ ಟಿ ನವೀನ್ ಕುಮಾರ್ ಎಂಬಾತನನ್ನು ಗುರುತಿಸಲು ಪೊಲೀಸರಿಗೆ ಸಹಾಯ ಮಾಡಿತು. ಕರ್ನಾಟಕ ಪೊಲೀಸ್ ವಿಶೇಷ ತನಿಖಾ ತಂಡ SIT ಸಲ್ಲಿಸಿರುವ ಚಾರ್ಜ್ಶೀಟ್ ಪ್ರಕಾರ, ಶಬ್ಬೀರ್ ಅವರು ಕೆಟಿ ನವೀನ್ ಕುಮಾರ್ ಅವರ ಸಹವರ್ತಿಯೊಬ್ಬರಿಗೆ ಏರ್ಗನ್ ಅನ್ನು ಮಾರಾಟ ಮಾಡಿದ್ದಾರೆ. ಅವರು ಮತ್ತೊಂದು ಹತ್ಯೆಗೆ ಸಂಚು ರೂಪಿಸಲು ಆಯುಧವನ್ನು ಅಭ್ಯಾಸ ಮಾಡಲು ಬಯಸಿದ್ದರು. ಅವರ ಬಂಧನವು ವಿಚಾರವಾದಿ ಮತ್ತು ಲೇಖಕ ಕೆ ಎಸ್ ಭಗವಾನ್ ಅವರನ್ನು ಕೊಲ್ಲುವ ಸಂಚನ್ನು ವಿಫಲಗೊಳಿಸಿದೆ ಎಂದು ಪೊಲೀಸರು ಆರೋಪಿಸಿದ್ದಾರೆ.ಹಲವು ಹತ್ಯೆಗಳಲ್ಲಿ ಕೈವಾಡ ಗೌರಿ ಹತ್ಯೆ ಪ್ರಕರಣದಲ್ಲಿ 37 ವರ್ಷದ ನವೀನ್ ಎಂಬಾತ ಬಂದೂಕುಧಾರಿ ಎಂದು ಪೊಲೀಸರು ಪತ್ತೆ ಹಚ್ಚಿದ್ದು ಹಿಂದೂ ಯುವ ಸೇನೆ ಎಂಬ ಸಂಘಟನೆಯ ಸಂಸ್ಥಾಪಕ ನವೀನ್ನನ್ನು ಆರಂಭದಲ್ಲಿ ಕೆ ಎಸ್ ಭಗವಾನ್ ಹತ್ಯೆಗೆ ಸಂಚು ರೂಪಿಸಿದ್ದಕ್ಕಾಗಿ ಪೊಲೀಸರು ಬಂಧಿಸಿದ್ದರು. ಆದರೆ ಹೆಚ್ಚಿನ ತನಿಖೆಯು ಗೌರಿ ಪ್ರಕರಣದಲ್ಲಿ ಮಾತ್ರವಲ್ಲದೆ ಎಡ ಚಿಂತಕರಾದ ಗೋವಿಂದ್ ಪನ್ಸಾರೆ ಮತ್ತು ನರೇಂದ್ರ ದಾಭೋಲ್ಕರ್ ಅವರ ಹತ್ಯೆಗಳಲ್ಲಿ ಭಾಗಿಯಾಗಿರುವ ದೊಡ್ಡ ಹಿಂದುತ್ವದ ಭಯೋತ್ಪಾದಕ ಜಾಲದ ಭಾಗವಾಗಿದ್ದಾನೆ ಎಂದು ತಿಳಿದು ಬಂದಿತು. Chandrashekhar Guruji Profile: ಸರಳ ವಾಸ್ತು ಚಂದ್ರಶೇಖರ್ ಗುರೂಜಿ ವಾಸ್ತುಶಾಸ್ತ್ರ ಕಲಿತದ್ದು ಎಲ್ಲಿ? ಹೀಗಿತ್ತು ಅವರ ಜೀವನಪ್ರಕರಣವನ್ನು ಭೇದಿಸಿದ SIT ಪ್ರಕರಣದಲ್ಲಿ ಎಸ್ಐಟಿ ಸಲ್ಲಿಸಿದ ಆರೋಪಪಟ್ಟಿಯಲ್ಲಿ ಗೌರಿ ಲಂಕೇಶ್ ಅವರ ಅಭಿಪ್ರಾಯಗಳನ್ನು ಹಿಂದೂ ವಿರೋಧಿಎಂದು ಪರಿಗಣಿಸಿದ ಗುಂಪಿನೊಂದಿಗೆ ಸಂಪರ್ಕ ಹೊಂದಿದ 18 ಜನರನ್ನು ಒಳಗೊಂಡ ಸಂಚು ಕಂಡುಬಂದಿದೆ. ಸನಾತನ ಸಂಸ್ಥೆಗೆ ಸಂಯೋಜಿತವಾಗಿರುವ ಹಿಂದೂ ಜನಜಾಗೃತಿ ಸಮಿತಿಯ ಮಾಜಿ ಮುಖಂಡ ಅಮೋಲ್ ಕಾಳೆ ಅಲಿಯಾಸ್ ಟೋಪಿವಾಲಾ ಅಲಿಯಾಸ್ ಭಾಯಿ ಸಾಹೇಬ್ ಈ ಸಂಚು ರೂಪಿಸಿದ್ದ ಎಂಬುದು ತನಿಖೆಯಿಂದ ತಿಳಿದುಬಂದಿದೆ. ಹಂತಕರಿಗೆ ತರಬೇತಿ ಮತ್ತು ಶಸ್ತ್ರಾಸ್ತ್ರಗಳನ್ನು ಒದಗಿಸುವ ವ್ಯವಸ್ಥೆ ಮಾಡಿದ್ದಾನೆ ಎಂದು ಆರೋಪಿಸಲಾಗಿದೆ. ಪ್ರಕರಣವನ್ನು ಭೇದಿಸಿದ ರಾಜ್ಯ ಸರ್ಕಾರದಿಂದ ಎಸ್ಐಟಿಗೆ ನಗದು ಪುರಸ್ಕಾರ ಮತ್ತು 2019 ರ ಶ್ರೇಷ್ಠತೆಗಾಗಿ ಕೇಂದ್ರ ಗೃಹ ಸಚಿವರ ಪದಕವನ್ನು ನೀಡಲಾಯಿತು. ಪ್ರಕರಣದ ಸಾಕ್ಷಿ ಅನಿಲ್ ಕುಮಾರ್ ಮತ್ತು ಹತ್ಯೆಗೀಡಾದ ಪತ್ರಕರ್ತೆಯ ಸಹೋದರಿ ಕವಿತಾ ಲಂಕೇಶ್ ಅವರಿಂದ ನ್ಯಾಯಾಲಯವು ಸಾಕ್ಷ್ಯವನ್ನು ದಾಖಲಿಸಿಕೊಳ್ಳುವ ಮೂಲಕ ಸೋಮವಾರ ವಿಚಾರಣೆಯನ್ನು ಪ್ರಾರಂಭಿಸಿತು. ಪ್ರತಿವಾದಿ ವಕೀಲರು ಪ್ರಕರಣದಿಂದ ಹಿಂದುತ್ವ ಗುಂಪುಗಳನ್ನು ದೂರವಿಡಲು ಪ್ರಯತ್ನಿಸಿದರು, ಪತ್ರಕರ್ತರು ಕೆಲವು ಉಗ್ರರ ಶರಣಾಗತಿಯನ್ನು ಸುಗಮಗೊಳಿಸುವ ಮೂಲಕ ನಕ್ಸಲ್ ಗುಂಪುಗಳನ್ನು ಕೆರಳಿಸಿದ್ದಾರೆ ಎಂದು ಕೋರ್ಟ್ ಎದುರು ವಾದ ಮಂಡಿಸಿದರು.ಪ್ರಕರಣದ ವಿವರ ಸೆಪ್ಟೆಂಬರ್ 5, 2017 ರಂದು ಪತ್ರಕರ್ತೆ ಮತ್ತು ಹೋರಾಟಗಾರ್ತಿ ಗೌರಿ ಲಂಕೇಶ್ ಅವರನ್ನು ದಕ್ಷಿಣ ಬೆಂಗಳೂರಿನ ಅವರ ನಿವಾಸದ ಮುಂದೆ ಗುಂಡಿಕ್ಕಿ ಕೊಲ್ಲಲಾಯಿತು. ಪ್ರಕರಣಕ್ಕೆ ಸಂಬಂಧಿಸಿದಂತೆ 18 ಮಂದಿಯನ್ನು ಪೊಲೀಸರು ಬಂಧಿಸಿದ್ದಾರೆ. ಪ್ರಕರಣದ ಮೊದಲ ಚಾರ್ಜ್ ಶೀಟ್ ಅನ್ನು ಮೇ 30 ರಂದು ನವೀನ್ ಕುಮಾರ್ ವಿರುದ್ಧ ಸಲ್ಲಿಸಲಾಯಿತು. ನವೆಂಬರ್ 23, 2018 ರಂದು, ಎಸ್ಐಟಿ ಹೆಚ್ಚುವರಿ 9,235 ಪುಟಗಳ ಚಾರ್ಜ್ ಶೀಟ್ ಅನ್ನು ಪ್ರಧಾನ ಸಿವಿಲ್ ಮತ್ತು ಸೆಷನ್ಸ್ ನ್ಯಾಯಾಲಯಕ್ಕೆ ಸಲ್ಲಿಸಿತು. ಎರಡನೇ ಚಾರ್ಜ್ ಶೀಟ್ ನಲ್ಲಿ 18 ಮಂದಿಯನ್ನು ಕೊಲೆ ಆರೋಪಿಗಳೆಂದು ಹೆಸರಿಸಲಾಗಿದೆ.